**KISBÉR VÁROS POLGÁRMESTERE**

**K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2024. február 08.-i** ülésére

**Tárgy**: Jelentés a lejárt határidejű határozatok végrehajtásáról.

**333/2023. (XII.14.) KVÖKt. határozat:**

A képviselő-testület e határozatában közszolgáltatói szerződést kötött a Vikom Trans Kft-vel (2800 Tatabánya, Táncsics M. u. 1.) a háztartási szennyvíz begyűjtésére 2024. január 01-től 2024. december 31-ig, 71.500, - Ft./forduló + áfa és 2.900, - Ft./m3 + áfa díjon, illetve utasította a Kisbéri Közös Önkormányzati Hivatalt a szerződés előkészítésére, továbbá felhatalmazott a fenti feltételeket tartalmazó szerződés aláírására.

A szerződés megkötésre került.

**340/2023. (XII.14.) KVÖKt. határozat:**

A képviselő-testület e határozatában az önkormányzat tulajdonában lévő hántai tavak (kisbéri 01085 hrsz., 01087 hrsz., 01089/1 hrsz.) vízjogi fennmaradási engedélyének elkészítésével megbízta Gratzl Ervint (VZ-TER/08-6475) tervezőt az ajánlatában szereplő bruttó 2.285.000, - Ft. díjon, illetve utasította a Kisbéri Közös Önkormányzati Hivatalt, hogy a tervező díját a 2024. évi költségvetésbe építse be, valamint utasította a Kisbéri Közös Önkormányzati Hivatalt a szerződés előkészítésére és felhatalmazott annak aláírására.

A szerződés megkötésre került.

**347/2023. (XII.14.) KVÖKt. határozat:**

A képviselő-testület e határozatában hozzájárulását adta az üzemeltető váltáshoz a Zsivótczky Gyula sportcsarnok büféjének üzemeltetése vonatkozásában, a Vállalkozók Sportegyesülete Kisbér közös megegyezéssel történő felmondását 2023. december 31. napjával elfogadta, elfogadta, hogy Pusoma Edina egyéni vállalkozó 2024. január 1. napjával a Zsivótczky Gyula sportcsarnok büfét üzemelteti havi bruttó 20.000.- Ft/hó bérleti díj ellenében, illetve utasította a Kisbéri Közös Önkormányzati Hivatalt a fenti feltételeket tartalmazó szerződés előkészítésére, valamint felhatalmazott annak aláírására.

A Vállakozók SE Kisbérrel, mint korábbi üzemeltető a szerződés megszüntetésre került, továbbá Pusoma Edina egyéni vállalkozóval pedig megkötésre került a szerződés.

**4/2024. (I.18.) KVÖKt. határozat:**

A képviselő-testület ezen határozatában a 2024.január 18.-i képviselő-testületi ülés napirendjét fogadta el.

Az elfogadott napirendek megtárgyalásra kerültek.

**5/2024. (I.18.) KVÖKt. határozat:**

A képviselő-testület e határozatában elfogadta a lejárt határidejű határozatok végrehajtásáról szóló jelentést.

Az érintettek tájékoztatása megtörtént.

**6/2024. (I.18.) KVÖKt. határozat:**

A képviselő-testület ezen határozatában tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

Az érintettek tájékoztatása megtörtént.

**12/2024. (I.18.) KVÖKt. határozat:**

A képviselő-testület e határozatában elfogadta a 2023. évi belső ellenőrzési jelentést az előterjesztésnek megfelelően.

Az érintettek tájékoztatása megtörtént.

**14/2024. (I.18.) KVÖKt. határozat:**

A képviselő-testület e határozatában bruttó 300.000 Ft összegű támogatást biztosított a Táncsics Mihály Gimnázium sportegyesület részére a 2024. évi költségvetés civil szervezetek sora terhére.

A támogatási szerződés megkötésre került a sportegyesülettel, mely alapján a támogatás kifizetésre került.

**20/2024. (I.18.) KVÖKt. határozat:**

A képviselő-testület ezen határozatában nem engedélyezte a büfékocsi állandó jellegű letelepítését a buszvégállomásnál található Packeta csomagautomata melletti területre, illetve utasította a Kisbéri Közös Önkormányzati Hivatalt, hogy a kérelmezők részére a város 2024. évi rendezvénytervét küldjék meg, valamint a Kisbér Város Roma Nemzetiségi Önkormányzattal a kérelmező vegye fel a kapcsolatot (eseti árusítás).

Az érintettek tájékoztatása megtörtént.

**27/2024. (I.18.) KVÖKt. határozat:**

A képviselő-testület e határozatában tulajdonosi hozzájárulását adta ahhoz, hogy a Komárom-Esztergom Vármegyei Katasztrófavédelmi Igazgatóság a kisbéri 946 hrsz. alatti ingatlanon található Kisbéri Katasztrófavédelmi Őrsön világítás korszerűsítési munkákat (neoncsöves világítás ledes fénycsövekre történő cseréje és a hozzá kapcsolódó szerelési, átalakítási munkák) saját költségén elvégezze azzal, hogy a Komárom-Esztergom Vármegyei Katasztrófavédelmi Igazgatóság vegye tudomásul, hogy az ingatlanra kötött üzemeltetési szerződés megszűnése esetén köteles minden további igény nélkül az átalakítást az ingatlanban hagyni.

A hozzájárulási engedélyt kiadásra került.

**28/2024. (I.18.) KVÖKt. határozat:**

A képviselő-testület ezen határozatában utasította a Kisbéri Közös Önkormányzati Hivatalt, hogy a soron következő Gazdasági, Műszaki, Jogi, Környezetvédelmi Bizottság ülésén a 2870 Kisbér, Szent Imre utca 71. szám alatti lakó kérelme kerüljön megtárgyalásra.

A Gazdasági, Műszaki, Jogi, Környezetvédelmi Bizottság ehavi napirendjén szerepel.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2024. február 07.

**Sinkovicz Zoltán**

polgármester